ഈശോ സിനിമയുടെ അണിയറ പ്രവര്ത്തകരെ പിന്തുണച്ച് ഫാദര് ജെയിംസ് പനവേലില് ഈശോ സിനിമ വിവാദവുമായി ബന്ധപ്പെട്ട് സിനിമയുടെ അണിയറ പ്രവര്ത്തകരെ പിന്തുണച്ച് ഫാദര് ജെയിംസ് പനവേലില്. ഈമയൗ, ആമേന്, ഹല്ലേലുയ്യ തുടങ്ങിയ സിനിമകളൊക്കെ ഇറങ്ങിയപ്പോള് മൗനം പാലിച്ച ആളുകളാണ് ഇപ്പോള് ഈശോയ്ക്കെതിരെ വാളെടുത്തിറങ്ങിയിരിക്കുന്നതെന്ന് അദ്ദേഹം പറയുന്നു. മതത്തിന്റെ വേലിക്കെട്ടില് നിന്നു കൊണ്ട് സിനിമയെ വിമര്ശിക്കുന്നവര്ക്കെതിരെയാണ് വൈദികന്റെ പ്രതികരണംസെന്റ് ജോര്ജ്ജ് പുത്തന്പള്ളിയുടെ സഹവികാരിയും എറണാകുളം അങ്കമാലി രൂപതയുടെ മുഖപത്രമായ സത്യദീപത്തിന്റെ അസോസിയേറ്റ് എഡിറ്ററുമായ ഫാ. ജെയിംസ് പനവേലില്. വളര്ന്നുവരുന്ന ക്രിസ്ത്യന് മതമൗലിക വാദത്തിന്റെ ലക്ഷണമാണിതെന്നും വ്യക്തമാക്കി. സംവിധായകന് ജീത്തു ജോസഫ് അടക്കമുള്ള ആളുകള് അച്ചന്റെ ഈ പ്രസംഗം സമൂഹമാധ്യമങ്ങളിലൂടെ പങ്കുവച്ചിട്ടുണ്ട്. ഫാദര് ജെയിംസ് പനവേലിലിന്റെ വാക്കുകള്: രണ്ടാഴ്ച മുമ്ബാണ് നാദിര്ഷയുടെ ഇറങ്ങാനിരിക്കുന്ന സിനിമയ്ക്ക് പേരു വീണത്, ഈശോ. ഈ പേര് വീണതും വാളും വടിയുമായി കത്തിക്കാന് ഇറങ്ങിത്തിരിച്ച ഒരു ക്രൈസ്തവ സമൂഹം ഇവിടെയുണ്ട്. ഇതിനു മുമ്ബും പല സിനിമകള്ക്കും പേര് വീണിട്ടുണ്ട്. ഈമയൗ ഈശോ മറിയം യൗസേപ്പ്, ആമേന്, ഹല്ലേലുയ്യ, എന്തെല്ലാം സിനിമകള് ഉണ്ടായിട്ടുണ്ട്. അന്നൊക്കെ സംയമനം പാലിച്ച ക്രിസ്ത്യാനി വാളെടുത്തിറങ്ങിയിരിക്കയാണ്. സമൂഹമാധ്യമങ്ങളില് നമുക്ക് പേര് വീണു. അറിയില്ലെങ്കില് പറയാം, ക്രിസംഘി. നമ്മുടെ സ്വഭാവം കൊണ്ട് നമുക്ക് കിട്ടിയ പേരാണ്. പണ്ടൊന്നും നമ്മള് ഇങ്ങനെയായിരുന്നില്ല. മറ്റുള്ളവരേക്കാളും തീവ്രമായ വര്ഗീയത എങ്ങനെയാണ് നമ്മളിലേക്ക് വന്നത്. ഈശോ എന്ന പേരാലാണോ? ഒരു സിനിമയിലാണോ? ഒരു പോസ്റ്ററിലാണോ? അങ്ങനെ ഒരു സിനിമ ഇറങ്ങിയാല് പഴുത്ത് പൊട്ടാറായി നില്ക്കുന്ന വ്രണമാണോ നിങ്ങളുടെ മതവികാരം. ഇതിനപ്പുറമാണ് ക്രിസ്തു, എന്ന് മനസിലാക്കുന്ന ഒരു വിശ്വാസിക്ക് ഇതൊന്നും ഒന്നുമല്ല. ക്രിസ്തുവിനെ ഉള്ക്കൊള്ളാന് കഴിയാതെ വരുമ്ബോഴാണ് കൊത്തി കീറാനും മാന്തി കീറാനും തീ കത്തിക്കാനും ഇറങ്ങുന്ന വര്ഗീയവാദി ക്രിസ്ത്യാനികളാകുന്നത്. ഇത് സമുദായവാദമാണ്, മതാത്മകതയാണ്. നമുക്ക് വേണ്ടത് സമുദായവാദമോ മതാത്മകതയോ അല്ല. നമുക്ക് വേണ്ടത് ആത്മീയതയാണ്. അത് മനുഷ്യനെ സ്നേഹിക്കലാണ്. The post ഈശോ സിനിമയുടെ അണിയറ പ്രവര്ത്തകരെ പിന്തുണച്ച് ഫാദര് ജെയിംസ് പനവേലില് first appeared on MalayalamExpressOnline.